РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 60

от заседание на комисия ”Управление на собствеността”
към Пленума на Висшия съдебен съвет, проведено на 13.12.2017 г.

Днес, 13.12.2017 г., сряда, от 10,30 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав:

                                                        ПРЕДСЕДАТЕЛ:  Евгени Диков
						  ЧЛЕНОВЕ: Стефан Гроздев
                                                                                      Олга Керелска
                                                                                      Пламена Цветанова
                                                                                      Огнян Дамянов
                                                                                       Боян Новански

ОТСЪСТВАЩИ: Няма. 

           От администрацията на ВСС присъстват: инж. Дениза Павлова –началник на отдел „Инвестиции и строителство”, Владимир Димитров – и.д. началник отдел „Управление на собствеността“ и Анжела Цветанова - старши експерт - юрист в дирекция „Управление на собствеността на съдебната власт“.

1. ОТНОСНО: Среща с председателя на Районен съд гр. Айтос, в изпълнение решение на Комисия „Управление на собствеността” към Пленума на ВСС, взето по протокол № 59/06.12.2017 г., т. 14.

На обсъждането по т. 1 от настоящия дневен ред присъства г-жа Мария Дучева – председател на Районен съд гр. Айтос, която информира Комисията за особеностите на съдебния район, условията за работа на магистратите и служителите от Районен съд гр. Айтос и възможните варианти за трайно решаване на проблема със сградния фонд със съдействието на Община Айтос чрез замяна на ползваните от Районния съд и Районна прокуратура гр. Айтос помещения с друга сграда – частна общинска собственост. Г-жа Дучева представи в заседанието документи свързани с имота, предложен от Община Айтос за нуждите на съда.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ВЪЗЛАГА на дирекция „Управление на собствеността на съдебната власт” да изготви писмо до административния ръководител – районен прокурор на Районна прокуратура гр. Айтос, за изразяване на становище във връзка с предложението на г-жа Дучева.
1.2. ВЪЗЛАГА на експертите към дирекция „Управление на собствеността”, отдел „Инвестиции и строителство” да извършат оглед на място на сградата, с оглед преценка целесъобразността на разхода. Да се извърши проверка за наличието на строителна документация в общинската техническа служба и предприемане на съответните действия за попълването й; наличието и/или необходимостта от изграждане на връзки с експлоатационните дружества /ЧЕЗ, ВиК и Топлофикация/; предвид предходното предназначение на сградата /детско отделение от УМБАЛ/ да се осъществи връзка с ХЕИ за становище и последващи действия.
1.3. ПРИЕМА и прилага към преписката представените от г-жа Мария Дучева – председател на Районен съд гр. Айтос, документи.

2. ОТНОСНО: Среща с представители от администрация на Главния прокурор, в изпълнение решение на Комисия „Управление на собствеността” към Пленума на ВСС, взето по протокол № 59/06.12.2017 г., т. 4 във връзка със съгласуване на документация за провеждане на обществена поръчка с предмет: „Проектиране и СМР по преустройство на сгради за нуждите на Бюро по защита, находящи се на ул. „Подполковник Калитин“ № 21“ по писмо рег. № ВСС-15084/10.11.2017 г. на Главния секретар на администрация на Главния прокурор.

На обсъждането по т. 2 от настоящия дневен ред от страна на Администрация на главния прокурор на Република България присъстваха: г-н Иван Маринов – главен секретар на Администрация на главния прокурор на Република България, г-жа Стефка Инджова – директор на дирекция „Сграден фонд и техническо обслужване” при АГП, г-жа Добромира Димитрова – началник отдел „Стопанисване на сградния фонд” при АГП и г-н Маргарита Николова – главен експерт в отдел „Обществени поръчки” при АГП, които изразиха становището си и представиха същото в писмен вид.
От страна на Администрация на Висш съдебен съвет присъства: г-н Петър Станков – началник на отдел „Управление и координиране цикъла на обществените поръчки” в дирекция „Правна”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

2.1. ПРИЕМА и прилага към преписката становището от Администрацията на главния прокурор на Република България с вх. № ВСС-16569/13.12.2017 г.
2.2. По отношение на становището на инж. Дениза Павлова - началник на отдел „Инвестиции и строителство” в дирекция „Управление на собствеността на съдебната власт” и Петър Станков - началник на отдел „Управление и координиране цикъла на обществените поръчки” в дирекция „Правна”, АВСС, приема следните изменения, както следва:
2.2.1. По т. 1 от становището: „... РЗП минимум 2000 кв.м.” да се чете: „... с РЗП от 1000 до 5000 кв.м., съгласно предвиденото в разпоредбите на Закон за устройство на територията в чл. 137, ал. 1, т. 4, б. „б” – относимо към строеж четвърта категория”.
2.2.2. По т. 2 от становището да се чете: „... с РЗП от 1000 до 5000 кв.м., съгласно предвиденото в разпоредбите на Закон за устройство на територията в чл. 137, ал. 1, т. 4, б. „б” – относимо към строеж четвърта категория”.
2.2.3. По т. 3 от становището: отпада израза „или на част от сграда с предназначение за стрелбище от закрит тип”, като в техническата спецификация се добави изискване: „Изготвянето на инвестиционния проект за сграда предназначена за стрелбище от закрит тип, да бъде съобразено с изискванията на Наредба № РД-02-20-1 от 19 януари 2017 г. за планиране и проектиране на строежи, предназначени за производство, съхранение и търговия на оръжия, боеприпаси, взривни вещества и пиротехнически изделия”

2.2. СЪГЛАСУВА документацията за провеждане на обществена поръчка с предмет: „Проектиране и СМР по преустройство на сгради за нуждите на Бюро по защита, находящи се на ул. „Подполковник Калитин” № 21” по писмо вх. № ВСС-15084/10.11.2017 г. на главния секретар на администрация на Главния прокурор на Република България, с направените изменения.
2.3. ИЗПРАЩА решението по т. 2 от настоящия протокол ведно със становището на инж. Дениза Павлова - началник на отдел „Инвестиции и строителство” в дирекция „Управление на собствеността на съдебната власт” и Петър Станков - началник на отдел „Управление и координиране цикъла на обществените поръчки” в дирекция „Правна”, АВСС, на главния секретар на администрация на Главния прокурор на Република България.

/В 12,45 часа г-жа Пламена Цветанова напуска залата/

3. ОТНОСНО: Съгласуване на документация за провеждане на обществена поръчка с предмет: „Инженеринг - проучване, проектиране, авторски надзор по време на строителството, изпълнение на строително-монтажни работи (СМР) на Обект «Съдебна палата гр. Стара Загора», подобект: «Изграждане на два броя асансьори, ремонт фасади на северен вътрешен двор»; Извършване на консултантска услуга по смисъла на чл. 166 от ЗУТ, включваща дейности по упражняване на строителен надзор по време на строителството на подобекта и дейности по извършване на обследване и изготвяне на технически паспорт на обекта» по писмо от председателя на Окръжен съд гр. Стара Загора.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА становището на инж.Дениза Павлова – началник на отдел „Инвестиции и строителство“ в дирекция „Управление на собствеността на съдебната власт“ и Петър Станков – началник на отдел „УКЦОП“.
		3.2. ОТЛАГА  съгласуването на документация за провеждане на обществена поръчка на Обект «Съдебна палата гр. Стара Загора».
	  3.3. ВЪЗЛАГА на инж. Дениза Павлова да уведоми писмено административния ръководител на Окръжен съд гр. Стара Загора за решението на Комисията. Към писмото да се приложи становището от инж. Дениза Павлова - началник на отдел „Инвестиции и строителство“ и Петър Станков - началник на отдел „УКЦОП“, за запознаване и при необходимост да бъде проведена среща между председателя на Окръжен съд гр. Стара Загора и  Комисия „Управление на собствеността”.

4. ОТНОСНО: Упълномощаване на Валери Манолов Врабчев – ЕТ “АРХАТ В - ВАЛЕРИ ВРАБЧЕВ“ да получава документация от компетентните органи за сградата на бул. „Драган Цанков“ № 6, във връзка с подписан с Висшия съдебен съвет Договор с предмет: Проектиране на основен ремонт и преустройството на сграда на органите на съдебната власт, гр. София, бул. Драган Цанков № 6“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

След съгласуване с дирекция „Правна” в Администрация на Висшия съдебен съвет,

ПРЕДЛАГА на Пленума на Висшия съдебен съвет да вземе следното решение:
1. ПРЕДОСТАВЯ ПРАВОТО на Боян Магдалинчев – представляващ Висшия съдебен съвет да упълномощи Валери Манолов Врабчев в качеството му на управител на  ЕТ “АРХАТ В-ВАЛЕРИ ВРАБЧЕВ“ да получава необходимата техническа документация от компетентните органи за сградата на бул. „Драган Цанков“ № 6 от името и за сметка на Висшия съдебен съвет във връзка с подписания с институцията договор с предмет: „Проектиране на основен ремонт и преустройството на сграда на органите на съдебната власт, гр. София, бул. Драган Цанков № 6“.
2. ВНАСЯ предложението като редовна точка в следващото редовно заседание на Пленума на Висшия съдебен съвет.

5. ОТНОСНО: Упълномощаване на Светослав Петров Ризов – Управител на “СЕЛКО-7“ ЕООД да получава документация от компетентните органи за сградата Съдебна палата гр. Бяла, пл. „Екзарх Йосиф 1“ № 6, във връзка с подписан с Висшия съдебен съвет Договор с предмет: Проектиране на конструктивно укрепване на сграда за органите на съдебната власт, гр. Бяла“.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

След съгласуване с дирекция „Правна” в Администрация на Висшия съдебен съвет,

ПРЕДЛАГА на Пленума на Висшия съдебен съвет да вземе следното решение:

1. ПРЕДОСТАВЯ ПРАВОТО на Боян Магдалинчев – представляващ Висшия съдебен съвет да упълномощи Светослав Петров Ризов – Управител на “СЕЛКО-7“ ЕООД да получава необходимата техническа документация от компетентните органи за сградата Съдебна палата гр. Бяла, пл. „Екзарх Йосиф 1“ № 6, от името и за сметка на Висшия съдебен съвет във връзка с подписания с институцията договор с предмет: „Проектиране на конструктивно укрепване на сграда за органите на съдебната власт, гр. Бяла“.

2. ВНАСЯ предложението като редовна точка в следващото редовно заседание на Пленума на Висшия съдебен съвет.

6. ОТНОСНО: Упълномощаване на Валери Манолов Врабчев – ЕТ “АРХАТ В - ВАЛЕРИ ВРАБЧЕВ“ да получава техническа документация от компетентните органи за сградата на почивна база „Св. Св. Константин и Елена“, гр.Варна от името и за сметка на Висшия съдебен съвет във връзка със сключен договор рег. № ВСС-15173/13.11.2017 г. с предмет: „Изработване на геотехническа експертиза за терена и проектиране на конструктивно укрепване на сградата на почивна база „Св. Св. Константин и Елена“, гр. Варна“

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

След съгласуване с дирекция „Правна” в Администрация на Висшия съдебен съвет,

ПРЕДЛАГА на Пленума на Висшия съдебен съвет да вземе следното решение:
        1. ПРЕДОСТАВЯ ПРАВОТО на Боян Магдалинчев – представляващ Висшия съдебен съвет да упълномощи Валери Манолов Врабчев в качеството му на управител на  ЕТ  “АРХАТ В-ВАЛЕРИ ВРАБЧЕВ“ да получава необходимата техническа документация от компетентните органи за сградата на почивна база „Св. Св. Константин и Елена“, гр.Варна от името и за сметка на Висшия съдебен съвет във връзка с подписания със сключен договор рег. № ВСС-15173/13.11.2017 г. с предмет: „Изработване на геотехническа експертиза за терена и проектиране на конструктивно укрепване на сградата на учебна база „Св. Св. Константин и Елена“, гр.Варна“.
2. ВНАСЯ предложението като редовна точка в следващото редовно заседание на Пленума на Висшия съдебен съвет.

3. За решението по т. 6 от настоящия протокол да бъде уведомена г-жа Миглена Тачева – директор на Националния институт по правосъдието.

7. ОТНОСНО: Справка   по   заявление   от  Доротея Дачкова  –  журналист   във в. „Сега”, вх. № ВСС-14783/29.11.2017 г., за достъп до обществена информация относно договорите за наем, по които страна е ВСС – като наемател и/или наемодател.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. ОДОБРЯВА изготвената справка в табличен вид „Списък на договори за наем на обекти със стопанско предназначение в сградите на Висш съдебен съвет” и изготвената справка в табличен вид „Списък на договорите за наети от ВСС имоти”, съхранявани в дирекция „Управление на собствеността на съдебната власт”, по заявление рег. № ВСС-14783/29.11.2017 г. за достъп до обществена информация от Доротея Николова Дачкова – журналист от вестник „Сега”.
7.2. ИЗПРАЩА на дирекция „Правна” справка в табличен вид „Списък на договори за наем на обекти със стопанско предназначение в сградите на Висш съдебен съвет” и изготвената справка в табличен вид „Списък на договорите за наети от ВСС имоти”, съхранявани в дирекция „Управление на собствеността на съдебната власт”, по заявление рег. № ВСС-14783/29.11.2017 г. за достъп до обществена информация от Доротея Николова Дачкова – журналист от вестник „Сега”, при спазване на съответните разпоредби в Закона за защита на личните данни и Закона за достъп до обществена информация.

8. ОТНОСНО: Доклад от Анжела Цветанова – старши експерт – юрист в дирекция „Управление на собствеността на съдебната власт” относно натрупани вземания по договори за наем на физически и юридически лица.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. ДА СЕ УВЕДОМЯТ наемателите ЕТ „ИРА – ИРЕНА ГЕОРГИЕВА” като правоприемник на ЕТ „ВЕЛИСЛАВА – ВЕСЕЛИН КОСТОВ”, Тодор Мерджанов – прокурор в Апелативна прокуратура гр. София, Свилен Цеков – следовател в Софийска градска прокуратура, Стефка Вълчинова Талева – началник на отдел „Бюджет и финансиране” при Администрация на Главния прокурор на Република България, Теодора Точкова – главен инспектор на Инспектората към ВСС, Красимира Райчева – съдия в Апелативен специализиран наказателен съд, Мария Маркова – съдебен деловодител в служба РД, Национална следствена служба и Маргарита Борисова – призовкар в Софийски градски съд, относно необходимостта от стриктно спазване на задълженията им по заплащане на наемите, с оглед предвидените клаузи за прекратяване на наемните отношения по сключените договорите за наем.
8.2. ВЪЗЛАГА на Анжела Цветанова – старши експерт – юрист в дирекция „Управление на собствеността на съдебната власт” да осъществи среща с Маргарита Борисова – призовкар в Софийски градски съд, с оглед изясняване на обстоятелствата за неплащане на наемните задължения по сключения договор за наем за периода м. юни 2016 г. – м. ноември 2017 г. в размер на 6 285,24 /шест хиляди двеста осемдесет и пет лева и двадесет и четири стотинки/. За предприетите действия да бъде докладвано на следващо заседание на Комисия „Управление на собствеността”.
8.2. ОДОБРЯВА проектите на писма до наемателите, подробно изброени в т. 8.1.

/В 13,18 часа г-н Огнян Дамянов напуска залата/

9. ОТНОСНО: Доклад от дирекция „Управление на собствеността на съдебната власт” в изпълнение на решение на Комисия „Управление на собствеността” към Пленума на ВСС, взето по протокол № 58/29.11.2017 г., т. 20.4.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

9.1. ПРИЕМА за сведение доклада от дирекция „Управление на собствеността на съдебната власт”, изготвен в изпълнение на решение на Комисия „Управление на собствеността” към Пленума на ВСС, взето по протокол № 58/29.11.2017 г., т. 20.4.

10. ОТНОСНО: Извлечение от решение на Комисия по правни и институционални въпроси към Пленума на Висшия съдебен съвет, взето по протокол № 39/27.11.2017 г., т. 6.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. ПРИЕМА за сведение решението на Комисия по правни и институционални въпроси към Пленума на Висшия съдебен съвет, взето по протокол № 39/27.11.2017 г., т. 6.

11. ОТНОСНО: Писмо от г-н Димитър Тончев - главен секретар на ВСС относно определяне на член на Висшия съдебен съвет от състава на Комисия „Управление на собствеността” за участие в конкурсната комисия по обявения конкурс за назначаване на служител на длъжността „Директор на дирекция „Управление на собствеността на съдебната власт”” в администрацията на Висшия съдебен съвет.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		11.1.ОПРЕДЕЛЯ г-жа Пламена Цветанова - член на Висшия съдебен съвет и на Комисия „Управление на собствеността” към Пленума на ВСС за редовен член на конкурсната комисия по обявения конкурс за назначаване на служител на длъжността „Директор на дирекция „Управление на собствеността на съдебната власт”” в администрацията на Висшия съдебен съвет.
	11.2. ИЗПРАЩА решението по т. 11 от настоящия протокол на Главния секретар на ВСС.

Допълнителни точки, включени за разглеждане
в заседанието на Комисия „Управление на собствеността”:

12. ОТНОСНО: Определяне на представител от дирекция „Управление на собствеността” за участие в състава на комисията, която ще разглежда подадените оферти във връзка с обявена процедура по чл. 18, ал. 1, т. 12 от ЗОП с предмет „Основен ремонт и преустройство на част от сграда на пл. „Академик Николай Хайтов” № 8, за нуждите на Районен съд гр. Асеновград”.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

		12.1.ОПРЕДЕЛЯ инж. Дениза Павлова – началник отдел „Инвестиции и строителство” в дирекция „Управление на собствеността на съдебната власт” за редовен член на комисията, която ще разглежда подадените оферти на 18.12.2017 г., от 10,00 часа, във връзка с обявена процедура по чл. 18, ал. 1, т. 12 от ЗОП с предмет „Основен ремонт и преустройство на част от сграда на пл. „Академик Николай Хайтов” № 8, за нуждите на Районен съд гр. Асеновград”.
		12.2.ОПРЕДЕЛЯ инж. Димитър Шиклев – главен експерт в отдел „Инвестиции и строителство” в дирекция „Управление на собствеността на съдебната власт” за резервен член на комисията, която ще разглежда подадените оферти на 18.12.2017 г., от 10,00 часа, във връзка с обявена процедура по чл. 18, ал. 1, т. 12 от ЗОП с предмет „Основен ремонт и преустройство на част от сграда на пл. „Академик Николай Хайтов” № 8, за нуждите на Районен съд гр. Асеновград”.
	12.3. ИЗПРАЩА решението по т. 12 от настоящия протокол на Главния секретар на ВСС.

/Заседанието приключи в 13,26 ч./

                               ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

								           ЕВГЕНИ ДИКОВ